
Detailplaneeringut muutva detailplaneeringu algatamisest teavitamine

Saue Vallavalitsus algatas 30.09.2026 aasta korraldusega nr 764 Hüüru külas Veski tee 2b (72601:001:0206, suurusega 921 m², tootmismaa 100%) katastriüksusel detailplaneeringut muutva detailplaneeringu. 

Detailplaneeringu koostamise eesmärk on Veski tee 2b katastriüksusele määrata ärimaa sihtotstarve, suurendada hoonestusala ja ehitisealust pinda ning määrata ehitusõigus ärihoone ja abihoone püstitamiseks. Juurdepääs kinnistule on Veski teelt. 

Saue valla üldplaneeringu kohaselt asub detailplaneeringuks taotletav maa-ala tiheasustusalas, pere- ja ridaelamumaa juhtotstarbega alal. Üldplaneeringu kohaselt tuleb elamualadel lisaks elamutele kavandada ka avalike ja erateenuste osutamiseks vajalik maa. Üldplaneeringu kohaselt võib ärihoonete korral krundi täisehituse protsent olla reeglina kuni 40% ning ehitiste kavandamisel tuleb maksimaalselt säilitada kõrghaljastus. Detailplaneeringu algatamise eesmärk on kooskõlas Saue valla üldplaneeringus toodud nõuetega. Lisainfo detailplaneeringu algatamise korralduses. 




(allkirjastatud digitaalselt)
Monika Kõiv
planeeringute spetsialist

